**О Б Я В А**

**за прием на проектни предложения по мярка 3-6.4.1 „Инвестиции в подкрепа на неземеделски дейности“ от Стратегията за ВОМР на
СНЦ „Местна инициативна група Карлуковски карст –Червен бряг – Искър“,
финансирана по Програмата за развитие на селските райони 2014-2020 чрез Европейския земеделски фонд за развитие на селските райони**

*На основание решение на Управителния съвет на СНЦ „Местна инициативна група арлуковски карст –Червен бряг – Искър“, чл.62, т.4 от Наредба №22/14.12.2015 г. на МЗХГ и чл. 11, т.10 от Споразумение №РД 50-50/02.07.2018 г. за изпълнение на Стратегията за ВОМР*

СНЦ „Местна инициативна група Карлуковски карст –Червен бряг – Искър“, кани желаещите да представят проектни предложения по мярка 3-6.4.1 „Инвестиции в подкрепа на неземеделски дейности“ от стратегията за ВОМР на МИГ „КАРЛУКОВСКИ КАРСТ – ЧЕРВЕН БРЯГ – ИСКЪР“ посредством процедура на подбор на проекти за безвъзмездна финансова помощ: № BG06RDNP001-19.276 – „МИГ КАРЛУКОВСКИ КАРСТ – ЧЕРВЕН БРЯГ – ИСКЪР“, мярка 3-6.4.1 „Инвестиции в подкрепа на неземеделски дейности“ от Стратегията за ВОМР, изпълнявана на територията на МИГ „КАРЛУКОВСКИ КАРСТ – ЧЕРВЕН БРЯГ – ИСКЪР“ – втори прием.

**Цели на предоставяната безвъзмездна финансова помощ по процедурата:**

Чрез мярката се цели да се развият неземеделски дейности, с потенциал за устойчиво развитие, което е свързано със създаване на заетост извън сектор земеделие. Икономическите сектори извън земеделието създават заетост, за която е характерна липсата на сезонност, присъща на земеделските сектори, в тази връзка основна цел на мярката е насърчаване на инвестиционните дейности, създаването на заетост и ускоряване диверсификацията на неземеделските дейности.

Специфична цел на мярката е усвояването на потенциала за развитие на туризъм, съчетаващ природни и културни ценности.

**Допустими кандидати:**

**Допустими кандидати по процедурата са**:

1. **Земеделски стопани**, които минимален стандартен производствен обем на земеделското стопанство не по-малко от левовата равностойност на 8 000 евро;
2. **Микропредприятия**, регистрирани като еднолични търговци или юридически лица по Търговския закон, Закона за кооперациите или Закона за вероизповеданията (при определянето на едно предприятие за микропредприятие се следва дефиницията на Препоръка 2003/361/ЕО на Комисията);
3. **Физически лица**, регистрирани по Закона за занаятите.

**Допустими дейности:**

Предоставя се подпомагане за инвестиции в неземеделски дейности, които са насочени към:

1. **Развитие на туризъм** (изграждане и обновяване на туристически обекти с до 20 помещения за настаняване и развитие на туристически услуги);
2. **Производство или продажба на продукти**, които не са включени в Приложение 1 от Договора за функциониране на Европейския съюз (независимо от вложените продукти и материали);
3. **Развитие на услуги във всички сектори** (например: туризъм, грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.);
4. **Производство на енергия от възобновяеми енергийни източници** за собствено потребление; Проекти, с включени инвестиции за производство енергия от ВЕИ се подпомагат, ако не надхвърлят необходимото количество енергия за покриване на потребностите на предприятието;
5. **Развитие на занаяти** (включително предоставяне на услуги, свързани с участието на посетители в занаятчийски дейности) и други неземеделски дейности.

В рамките на мярката не се финансират дейности, които водят до осъществяване на селскостопанска дейност или резултата от дейността е продукт, включен в Приложение I на ДФЕС.

Не се предоставя финансова помощ за хазарт, финансови услуги, голф, сектори и дейности, определени за недопустими в Регламент (ЕС) № 2023/2831 на Комисията, и производство на енергия от възобновяеми енергийни източници за продажба.

**Допустими разходи:**

**Инвестиции в материални и нематериални дълготрайни активи:**

По мярката се финансират материални и нематериални инвестиции за неземеделски дейности в [селските райони](http://evroprogrami.com/mnenieto-na-konsultanta/klasifikaciya-na-selskite-rayoni-v-prsr-2014-2020), включващи:

а) Изграждане, придобиване или подобренията на недвижимо имущество;

б) Закупуване, включително чрез лизинг на нови машини и оборудване до пазарната стойност на активите;

в) Общи разходи, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост;

г) Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки.

*Финансова помощ по реда на тази процедура се предоставя в рамките на наличните средства по мярка 3-6.4.1 от СВОМР на СНЦ „МИГ КАРЛУКОВСКИ КАРСТ – ЧЕРВЕН БРЯГ – ИСКЪР“ под формата на възстановяване на действително направени и платени допустими разходи.*

**Период за прием на проектни предложения:**

**Втори прием:**

**Начална дата на прием: 13.05.2024 г.**

**Краен срок за подаване на проектни предложения: 11.07.2024 г., 17:00 часа**

**Бюджет на приема:**

**679 263,07 лева.**

**Минимален и максимален размер на финансовата помощ, предоставяна за един проект:**

**Минимален размер** на допустимите разходи – левовата равностойност на 10 000 евро или 19 558,00 лв.

**Максимален размер** на допустимите разходи – левовата равностойност на 100 000 евро или 195 580,00 лв.

**Интензитет на финансовата помощ:**

Финансовата помощ не може да надвишава **75% от общите допустими разходи.**

**ВАЖНО! Интензитетът на подпомагане по проект за дейност развитие на туризъм не може да надвишава 5 на сто от общите допустими разходи**! (Споразумение РД 50-50/19.08.2019г)

Туристическите дейности са определени в чл.3 ал.1 и ал.2, §1, т. 90 от допълнителните разпоредби на Закона за туризма.

**Критерии за избор на проекти и тяхната тежест:**

|  | **КРИТЕРИИ ЗА ИЗБОР**  | **Максимален брой точки** |
| --- | --- | --- |
| 1 | Проектът е насочен към развитие на селски, еко и културен туризъм и др. алтернативни форми на туризъм и/или развитие на занаяти (пряко или непряко промоцира и или използва местни продукти, занаяти, културни събития), вкл. чрез партньорство | 15 |
| 2 | Проектът създава нови работни места:От 1 до 3 работни места, вкл. – 5 т.От 4 до 6 работни места, вкл. – 10 т.Над 7 работни места – 15 т. | 15 |
| 3 | Проекти, подадени от кандидати, притежаващи опит или образование в сектора, за който кандидатстват | 5 |
| 4 | Собственикът и представляващия кандидата не са получавали подкрепа от ПРСР 2007 – 2013 и/или 2014 – 2020 г., независимо дали чрез кандидата или чрез друго юридическо лице в което участват. | 5 |
| 5 | Проектът включва инвестиции за развитие на „зелена икономика“, в т. ч. и за технологии водещи до намаляване на емисиите | 5 |
| 6 | Проектът включва иновации | 5 |
| 7 | Проекти на кандидати до 40 г. години  | 5 |
| 8 | Проекти на земеделски стопани жени или юридически лица, собственост на жени | 5 |
|  | **ОБЩО** | **60** |

*Техническата и финансова оценка на проектните предложения се извършва съгласно методика за оценка, включена в Условията за кандидатстване, в която детайлно е описан начина на прилагане на критериите за оценка и документите, на базата, на които се присъждат точки по съответния критерий.*

**Лица за контакт от МИГ „КАРЛУКОВСКИ КАРСТ – ЧЕРВЕН БРЯГ – ИСКЪР“:**

|  |  |  |
| --- | --- | --- |
| Име | Телефон | Електронна поща |
| Диана Димитрова – изпълнителен директор | 0887 773993 | karlukovski.karst@gmail.com |
| Йоана Нецова – експерт СВОМР | 0884 005226 | karlukovski.karst@gmail.com |

**Подробна информация и документите за кандидатстване са достъпни:**

-       в ИСУН на интернет адрес [https://eumis2020.government.bg](https://eumis2020.government.bg/)

-       на електронната страница на МИГ „КАРЛУКОВСКИ КАРСТ – ЧЕРВЕН БРЯГ – ИСКЪР“ на интернет адрес <http://mig-kk.eu/>

**Начин на подаване на проектните предложения:**

Проектните предложения по настоящата процедура се подават изцяло по електронен път в рамките на срока, определен в обявата и в процедурата за прием на проектни предложения, с използване на Квалифициран електронен подпис /КЕП/, като се използва Информационна система за управление и наблюдение на Структурните инструменти на ЕС в България - ИСУН 2020 <https://eumis2020.government.bg>.